วันนี้ ( 11 ส.ค.2561 ) ผู้สื่อข่าวรายงานว่า ตั้งแต่เวลา 8.00 น. มีประชาชนเดินทางมาเข้าชมสวนสัตว์ดุสิต (เขาดิน) อย่างคึกคัก ส่วนใหญ่มากันเป็นครอบครัวเข้าชมสัตว์ป่าและสัตว์หายาก ที่กระจายอยู่ตามจุดต่างๆ ภายในพื้นที่ 118 ไร่ ได้แก่ ละมั่ง หมีหมา ค่างห้าสี ลิงอุรังอุตัง และสิงโตขาว ซึ่งสัตว์ที่ได้รับความสนใจอย่างล้นหลาม และถือเป็นหนึ่งในสัญลักษณ์ของเขาดิน คือ แม่มะลิ ฮิปโปโปเตมัส อายุเกือบ 52 ปี